In die volksmond verwys 'bos' na 'n houtagtigheid wat in samestelling, digtheid en hoogte verskil. Dit is 'n plek waar die lewensiklusse van sowat 5 700 plantsoorte bydra tot die polsende ritme en dinamiek van soet-, suur-, gemengde of dorre bosveld.
In die sagteband volkleurboek (160 bladsye), word inligting op 'n maklik verstaanbare wyse oorgedra - waardevolle leesstof vir die bewaarder, boer, student en bosliefhebber. Die onderwerpe wat gedek word sluit in die bewaring en bestuur van die Bosveld, die geologie van grond, veld en plante, houtsoorte en die ouderdom van bome, oorlewing en veldgebruik in historiese tye asook hedendaagse toerisme en wat dit sou behels om 'n stukkie Bosveldplaas te koop.